Source: https://verejne-obstaravanie.dashofer.sk/onb/33/komentar-k-zvo-343-2015-z-z-detailne-spracovanie-153-ziadost-o-zapis-uniqueidmRRWSbk196FPkyDafLfWAF_sTsKx6cidD1k8vfcXXE5b-IP0XJM19w/?uri_view_type=4
Timestamp: 2020-04-02 05:20:09+00:00

Document:
Komentár k ZVO (343/2015 Z. z. - detailné spracovanie) - § 153 Žiadosť o zápis | Verejné obstarávanie
10.6.3.2 Komentár k ZVO (343/2015 Z. z. - detailné spracovanie) - § 153 - § 154 - Žiadosť o zápis
Hore10.6.3.2.1 Komentár k ZVO (343/2015 Z. z. - detailné spracovanie) - § 153 Žiadosť o zápis
(1) Žiadosť o zápis do zoznamu hospodárskych subjektov (ďalej len „žiadosť o zápis”) obsahuje:
d) právnu formu hospodárskeho subjektu,
e) identifikačné číslo organizácie, ak bolo pridelené,
f) meno, priezvisko a adresu pobytu fyzickej osoby, ktorá je štatutárnym orgánom alebo jeho členom, obchodné meno alebo názov a sídlo, ak je štatutárnym orgánom právnická osoba, meno, priezvisko a adresu pobytu fyzickej osoby, ktorá je prokuristom, meno, priezvisko a adresu pobytu fyzickej osoby, ktorá je členom dozorného orgánu,
g) kontaktné údaje na účely elektronickej komunikácie,
h) ak má hospodársky subjekt záujem o registráciu na elektronickom trhovisku, súhlas s registráciou na elektronickom trhovisku a súhlas s obchodnými podmienkami elektronického trhoviska,
i) pri fyzickej osobe údaje fyzickej osoby potrebné na vyžiadanie výpisu z registra trestov a pri právnickej osobe údaje štatutárneho orgánu alebo jeho členov, členov dozorného orgánu, prokuristu potrebné na vyžiadanie výpisu z registra trestov,
j) dátum a kvalifikovaný elektronický podpis alebo vlastnoručný podpis osoby, oprávnenej konať v mene hospodárskeho subjektu.
(2) Prílohou k žiadosti o zápis sú doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3. Hospodársky subjekt nie je povinný predložiť doklady podľa prvej vety, ak možno na účely zápisu použiť údaje z informačných systémov verejnej správy podľa osobitného predpisu.70) Na účely preukázania bezúhonnosti podľa § 32 ods. 1 písm. a) úrad bezodkladne zašle údaje podľa odseku 1 písm. i) v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
(3) Žiadosť o zápis je možné podať aj elektronickými prostriedkami, podpísanú kvalifikovaným elektronickým podpisom. Ak prílohy k žiadosti neexistujú v origináli v elektronickej podobe, doručujú sa úradu v listinnej podobe.
(4) Vzor žiadosti o zápis zverejňuje úrad na svojom webovom sídle vo forme elektronického formulára.
(5) Na účel podľa odseku 1 písm. h) je úrad povinný zverejniť obchodné podmienky elektronického trhoviska spolu so vzorom žiadosti o zápis.
Komentované ustanovenie upravuje obsahové náležitosti žiadosti o zápis do ZHS. Žiadosť sa podáva na úrad spolu s prílohami prostredníctvom Formuláru žiadosti o zapísanie do ZHS uverejnenom na webovom sídle úradu http://uvo.gov.sk/zaujemcauchadzac/registre-o-hospodarskych-subjektoch-vedene-uradom/informacie-k-zoznamu-hospodarskych-subjektov-2ff.html.
Žiadosť o zápis do ZHS musí obsahovať nasledovné údaje:
e) identifikačné číslo organizácie, ak bolo pridelené (napr. právnická osoba zapísaná v Obchodnom registri SR alebo fyzická osoba – podnikateľ zapísaná v Živnostenskom registri),
Podľa § 153 ods. 1 písm. h) ZVO žiadosť o zápis do ZHS obsahuje, ak má podnikateľ záujem aj o registráciu na elektronickom trhovisku, súhlas s takouto registráciou a súhlas s obchodnými podmienkami elektronického trhoviska (OPET). Súčasne podľa § 154 ods. 4 ZVO, ak hospodársky subjekt v žiadosti o zápis súhlasí s registráciou na elektronickom trhovisku, Úrad to spolu so zápisom do ZHS oznámi Ministerstvu vnútra SR.
Na účely registrácie do elektronického trhoviska a nadobudnutia účinnosti tejto registrácie je odporúčaným postupom najskôr podanie žiadosti o zápis do ZHS s vyznačením súhlasu s takouto registráciou a súhlasom s OPET a podanie žiadosti do zápis do Registra konečných užívateľov výhod. Následne je možné vykonať samotnú registráciu do elektronického trhoviska, teda po uskutočnení zápisu do ZHS a zápisu Registra konečných užívateľov výhod.
Zákon č. 177/2018 Z. z. niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), ktorý s účinnosťou od 1. 1. 2019 novelizoval ustanovenie § 156 ods. 1 ZVO, odbremenil hospodárske subjekty o povinnosť doložiť doklady k ohlasovanej zmene v ZHS, ktoré si orgány verejnej správy vedia zabezpečiť z informačných systémov verejnej správy (napr. výpis z obchodného registra, výpis z registra trestov). V zmysle novozavedeného písm. i) [doterajšie písmeno i) je od 1. 1. 2019 psím. j)] je však potrebné Úradu oznámiť údaje fyzickej osoby potrebné na vyžiadanie výpisu z registra trestov a pri právnickej osobe údaje štatutárneho orgánu alebo jeho členov, členov dozorného orgánu, prokuristu potrebné na vyžiadanie výpisu z registra trestov.
Žiadosť o zápis do ZHS je možné podať aj elektronicky, avšak je potrebné zabezpečiť žiadosť kvalifikovaným elektronickým podpisom. Ak prílohy k žiadosti neexistujú v origináli v elektronickej podobe, je ich potrebné úradu doručiť v listinnej podobe po podaní žiadosti elektronicky.
Sadzba správneho poplatku je v prípade elektronického podania žiadosti znížená o 50 % zo sadzby poplatkov uvedených v sadzobníku (t. j. 33,- €). Na účely odoslania, prijatia alebo potvrdenia odoslania alebo potvrdenia prijatia elektronického dokumentu podpísaného kvalifikovaným elektronickým podpisom, úrad využíva Ústredný portál verejnej správy.
S účinnosťou od 1. 1. 2019 došlo k legislatívno-technickej úprave, v rámci ktorej došlo k nahradeniu pojmu „zaručeným elektronickým podpisom” pojmom „kvalifikovaným elektronickým podpisom”. Cieľom tejto zmeny je zosúladenie terminológie so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente), v zmysle ktorého sa používa pojem „kvalifikovaný elektronický podpis”.
K žiadosti o zápis do ZHS je potrebné priložiť doklady podľa § 32 ods. 2,4 a 5 ZVO alebo iný rovnocenný zápis alebo potvrdenie o zápise vydané príslušným orgánom iného členského štátu (t. z. iný rovnocenný doklad), ktorým je možné preukázať splnenie podmienok účasti v zmysle § 152 ods. 3 ZVO.
Prílohy k žiadosti sú bližšie špecifikované v dokumente zverejnenom úradom s názvom Podmienky pre zápis /predĺženie zápisu (http://www.uvo.gov.sk/zaujemcauchadzac/registre-o-hospodarskych-subjektoch-vedene-uradom/informacie-k-zoznamu-hospodarskych-subjektov-2ff.html) a pozostávajú z nasledovných dokumentov:
1. Výpis/sy z registra trestov
Zákon č. 177/2018 Z. z. niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), ktorý s účinnosťou od 1. 1. 2019 novelizoval ustanovenie § 156 ods. 1 ZVO odbremenil hospodárske subjekty o povinnosť doložiť doklady k ohlasovanej zmene v ZHS, ktoré si orgány verejnej správy vedia zabezpečiť z informačných systémov verejnej správy (napr. výpis z obchodného registra, výpis z registra trestov). V zmysle novozavedeného písm. i) [doterajšie písmeno i) je od 1. 1. 2019 psím. j)] je však potrebné úradu oznámiť údaje fyzickej osoby potrebné na vyžiadanie výpisu z registra trestov a pri právnickej osobe údaje štatutárneho orgánu alebo jeho členov, členov dozorného orgánu, prokuristu potrebné na vyžiadanie výpisu z registra trestov.
Novelou ZVO účinnou od 1. 9. 2019 došlo zákonom č. 221/2019 Z. z. k špecifikácii Úradu pre verejné obstarávanie ako orgánu verejnej moci, ktorý je povinný vyžadovať výpis z registra trestov prostredníctvom elektronickej komunikácie od Generálnej prokuratúry SR. Novela upresnila aj účel vyžiadania elektronického výpisu z registra trestov, t. j. za účelom preukázania bezúhonnosti podľa ustanovenia § 32 ods. 1 písm. a) ZVO (splnenie jednej z podmienok účasti v rámci preukázania osobného postavenia uchádzača).
2. Potvrdenie zdravotných poisťovní
Potvrdenie zdravotných poisťovní, v ktorých je hospodársky subjekt vedený v evidencii platiteľov zdravotného poistenia, že nemá nedoplatky poistného v SR alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace).
3. Potvrdenie príslušnej sociálnej poisťovne
Potvrdenie príslušnej sociálnej poisťovne, že hospodársky subjekt nemá evidované nedoplatky na sociálne poistenie a príspevky na starobné dôchodkové sporenie v SR alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace).
4. Potvrdenie príslušného daňového úradu
Potvrdenie príslušného daňového úradu, že hospodársky subjekt nemá evidované nedoplatky v SR alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace).
5. Potvrdenie príslušného okresného súdu – likvidácia
Potvrdenie príslušného okresného súdu, že hospodársky subjekt nie je v likvidácii (vydáva miestne príslušný okresný súd, oddelenie obchodného registra) - nepredkladá fyzická osoba a príspevková organizácia – originál, alebo úradne osvedčená kópia (nie staršia ako tri mesiace).
6. Potvrdenie príslušného okresného súdu – konkurz, reštrukturalizácia
Potvrdenie príslušného okresného súdu, že nebol na majetok hospodárskeho subjektu vyhlásený konkurz, nie je v reštrukturalizácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku – originál alebo úradne osvedčená kópia (nie staršia ako tri mesiace).
7. Doklad o oprávnení dodávať tovar, uskutočňovať stavebné práce alebo poskytovať službu
Zákon č. 177/2018 Z. z. niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), ktorý s účinnosťou od 1. 1. 2019 novelizoval ustanovenie § 156 ods. 1 ZVO odbremenil hospodárske subjekty o povinnosť doložiť doklady k ohlasovanej zmene v ZHS, ktoré si orgány verejnej správy vedia zabezpečiť z informačných systémov verejnej správy (napr. výpis z obchodného registra, výpis z registra trestov).
8. Čestné vyhlásenie podľa § 32 ods. 2 písm. f) ZVO
Čestné vyhlásenie, že hospodársky subjekt nemá uložený zákaz účasti vo verejnom obstarávaní potvrdený konečným rozhodnutím v SR alebo v štáte sídla, miesta podnikania alebo obvyklého pobytu. Čestné vyhlásenie musí obsahovať podpisy osôb oprávnených konať v mene právnickej/fyzickej osoby.
Jednotlivé formuláre na vyžiadanie si potvrdení uvedených v bodoch 2 až 6 sú zverejnené na webovom sídle Úradu: http://www.uvo.gov.sk/zaujemcauchadzac/registre-o-hospodarskych-subjektoch-vedene-uradom/informacie-k-zoznamu-hospodarskych-subjektov-2ff.html.
Podľa § 152 ods. 3 ZVO verejný obstarávateľ a obstarávateľ uznajú rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač alebo záujemca preukazuje splnenie podmienok účasti vo verejnom obstarávaní. Verejný obstarávateľ a obstarávateľ musia prijať aj iný rovnocenný doklad predložený uchádzačom alebo záujemcom.
V prípade, ak uchádzač alebo záujemca nemá sídlo, miesto podnikania alebo obvyklý pobyt v SR a krajina jeho sídla nevydáva niektoré z dokladov, ktorými preukazuje splnenie alebo nevydáva ani rovnocenné doklady, možno ich v konaní o zápise do ZHS nahradiť čestným vyhlásením podľa predpisov platných v krajine jeho sídla.
V prípade, ak má uchádzač alebo záujemca sídlo v členskom štáte inom ako SR a právo tohto členského štátu neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača alebo záujemcu.

References: § 153
 § 153
 § 154
 § 153
 § 32
 § 152
 § 32
 § 153
 § 154
 § 156
 § 32
 § 152
 § 156
 § 32
 § 156
 § 32
 § 152